EU's lovgivende udvalg har godkendt nye copyright-regler, som indeholder to kontroversielle paragraffer. Eksperter advarer imod, at artikel 11 og 13 kan ødelægge internettet for altid. Reglerne mangler stadig at blive endeligt vedtaget.

Her er artikel 13 Leverandører af informationssamfundstjenesters anvendelse af beskyttet indhold ved at lagre og give adgang til store mængder af værker og andre frembringelser, som uploades af deres brugere.



1. Leverandører af informationssamfundstjenester, som lagrer og giver offentlig adgang til store mængder af værker og andre frembringelser, der uploades af deres brugere, træffer i samarbejde med rettighedshaverne foranstaltninger til at sikre funktionen af de aftaler, der er indgået med disse om anvendelsen af deres værker eller andre frembringelser, eller til at forhindre tilgængeligheden i deres tjenester af værker eller andre frembringelser, som er blevet identificeret af rettighedshaverne via samarbejdet med disse tjenesteudbydere.



Disse foranstaltninger, f.eks. anvendelsen af effektive indholdsgenkendelsesteknologier, skal være passende og forholdsmæssige. DA 30 DA Tjenesteudbyderne sørger for, at rettighedshaverne får de nødvendige oplysninger om foranstaltningernes funktion og implementering, samt, hvor det er relevant, tilstrækkelige rapporter om genkendelsen og anvendelsen af værkerne og de andre frembringelser.



2. Medlemsstaterne sikrer, at de i stk. 1 omhandlede tjenesteudbydere indfører klageog erstatningsordninger, som skal være tilgængelige for brugerne i tilfælde af uenighed om anvendelsen af de foranstaltninger, der er omhandlet i stk. 1.



3. Medlemsstaterne fremmer, hvor det er relevant, samarbejdet mellem leverandørerne af informationssamfundstjenester og rettighedshaverne ved hjælp af interessentdialoger for at fastlægge den bedste praksis, f.eks. i form af passende og forholdsmæssige indholdsgenkendelsesteknologier, under hensyntagen til bl.a. tjenesternes karakter, teknologiernes tilgængelighed og deres effektivitet i lyset af den teknologiske udvikling.

Her er artikel 11 Beskyttelse af pressepublikationer med henblik på digital anvendelse.



1. Medlemsstaterne sørger for, at udgiverne af publikationer indrømmes de i artikel 2 og artikel 3, stk. 2, i direktiv 2001/29/EF fastsatte rettigheder til den digitale anvendelse af deres pressepublikationer.



2. De i stk. 1 omhandlede rettigheder berører på ingen måde rettigheder, der i henhold til EU-retten er indrømmet ophavsmænd og andre rettighedshavere med hensyn til de værker og andre frembringelser, der indgår i en pressepublikation. Disse rettigheder kan ikke påberåbes over for disse ophavsmænd eller andre rettighedshavere, og de må især ikke fratage dem deres ret til at udnytte deres værker og andre frembringelser uafhængigt af den pressepublikation, som de indgår i.



3. Artikel 5-8 i direktiv 2001/29/EF og direktiv 2012/28/EU finder tilsvarende

anvendelse for så vidt angår de rettigheder, der er omhandlet i stk. 1.



4. De i stk. 1 omhandlede rettigheder udløber 20 år efter udgivelsen af

pressepublikationen. Denne frist beregnes fra den 1. januar det påfølgende år efter udgivelsesdatoen.

En lang række eksperters værste mareridt er gået i opfyldelse.EU's lovgivende udvalg, Legislative Committee, har netop stemt et copyright-direktiv igennem, som indeholder den voldsomt kritiserede paragraf, artikel 13.Flere eksperter har advaret om, at paragraffen "vil ødelægge internettet, som vi kender det for altid."Artikel 13 tvinger i grove træk internet-platforme til at filtrere indhold for ophavsretlige krænkelser.Det betyder, at store platforme som Facebook, YouTube, Reddit og andre i givet fald skal tvinges til at scanne alt indhold, som uploades samt fjerne alt indhold, som vurderes at krænke ophavsretten.Direktivet vil med andre ord tvinge selskaberne til at indføre massive overvågnings- og scanningsteknologier.70 prominente interneteksperter - herunder internettets ‘opfinder,’ Tim Berners-Lee, Vint Cerf, og Wikipedia-stifter Jimmy Wales, har skrevet et brev, der i skarpe vendinger advarer mod at vedtage direktivet med den pågældende artikel 13.Brevet har titlen ' Article 13 of the EU copyright directive threatens the internet.’



Her skriver eksperterne, at automatisk filtrering af alt indhold, som brugerne uploader, vil ændre internettet fra være en "åben platform til deling og innovation’ til at været ‘et redskab til automatisk overvågning og kontrol af brugerne."Det bliver desuden gjort klart i brevet, at internettet ikke ville have eksisteret i dag, hvis artikel 13 havde eksisteret, da internettet blev skabt.Og det er ikke kun artikel 13, der giver problemer, hvis man skal tro flere eksperter.Artikel 11, som også er en paragraf i direktivet, indfører en såkaldt skat på links.Det betyder, at interplatformene skal have tilladelse af den oprindelige udgiver til at gengive mindre dele af udgiverens indhold.Det vil sige, at en tjeneste som Google eksempelvis skal betale for at gengive tre linjer af forskellige websiders indhold, når man søger på søgetjenesten. 169 akademikere har i et brev kritiseret artikel 11 med argumentet om, at den nye regel "sandsynligvis vil hæmme den frie strøm af information, der er af afgørende betydning for demokratiet."Selvom EU's JURI-kommission har godkendt direktivet, skal Europa-Parlamentet endeligt vedtage det.Her opfordrer en lang række interessenter til, at direktivet afvises."Artikel 13 må stoppes. Europa-Parlament skal have en chance mere for at fjerne den forfærdelige lov," lyder det fra Jim Killock, executive director i open rights group, til The Independent , inden han fortsætter:"Det er Europa-Parlamentets pligt at forsvare EU-borgere imod uretfærdige og unfair love. Medlemmerne af Europa-Parlamentet må afvise dette lovforslag, som vil skabe et robo-copyright regime."Du finder hele forslaget til direktivet om